
Text rozhodnutia
Súd: Krajský súd Bratislava Spisová značka: 5Sd/50/2014 Identifikačné číslo súdneho spisu: 1014200538 Dátum vydania rozhodnutia: 17. 02. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1014200538.2
Uznesenie Krajský súd v Bratislave v právnej veci navrhovateľky Z.. J. Š., U. Y. J. XXXX/XXX, O. E., proti odporkyni Sociálnej poisťovni ústredie, Ul. 29. augusta č. 8-10, Bratislava, o invalidný dôchodok, takto
r o z h o d o l :
Súd konanie z a s t a v u j e . Žiaden z účastníkov nemá právo na náhradu trov konania.
o d ô v o d n e n i e :
Navrhovateľka svojím návrhom zo dňa 16.12.2013 žiadala preskúmať rozhodnutie odporkyne číslo XXX XXX XXXX X zo dňa 18.11.2013, ktorým odporkyňa podľa § 263a ods. 5 a § 112 ods. 2 zákona č. 461/2003 Z.z. o sociálnom poistení v znení zákona č. 529/2006 Z.z. navrhovateľka má od 21. augusta 2013 nárok na výplatu invalidného dôchodku podľa zákona účinného od 1. januára 2004 v sume 78,70 eur mesačne a súčasne od 21. augusta 2013 navrhovateľke zaniká nárok na invalidný dôchodok podľa zákona účinného do 31. decembra 2003.
Prehlásením na pojednávaní dňa 17.2.2016 navrhovateľka vzala späť návrh zo dňa 16.12.2013 v celom rozsahu z dôvodu, že vydaním rozhodnutia číslo XXX XXX XXXX X zo dňa 8.12.2015, ktorým odporkyňa zvýšila od 5. augusta 2014 invalidný dôchodok na 128,80 eur mesačne, ďalej zvýšený od 1. januára 2016 na sumu 135,10 eur mesačne jej bolo vyhovené.
Odporkyňa nemala námietky proti späťvzatiu návrhu.
Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

